open-index/open-wikipedia-markdown huggingface dataset:
জার্মানি দখলকালে ধর্ষণ

দ্বিতীয় বিশ্বযুদ্ধের শেষ পর্যায়ে জার্মানি আক্রমণ ও দখলের সময় মিত্রপক্ষীয় সৈন্যদের হাতে প্রচুর সংখ্যক জার্মান নারী ধর্ষণের শিকার হন। অধিকাংশ ধর্ষণ সোভিয়েত সৈন্যদের দ্বারা সংঘটিত হয়, তবে মার্কিন, ব্রিটিশ, ফরাসি ও পোলিশ সৈন্যরাও এতে পিছিয়ে ছিল না।

## সোভিয়েত বাহিনী

দ্বিতীয় বিশ্বযুদ্ধের শেষদিকে সোভিয়েত লাল ফৌজ জার্মানিতে প্রবেশ করে এবং জার্মান নারীদের ধর্ষণ করতে আরম্ভ করে। প্রায় ২০ লক্ষাধিক জার্মান নারী সোভিয়েত সৈন্যদের দ্বারা ধর্ষিত হন। কোনো কোনো ক্ষেত্রে এক একজন জার্মান নারী ৬০ থেকে ৭০ বার পর্যন্ত ধর্ষণের শিকার হন। কেবল বার্লিনেই কমপক্ষে ১,০০,০০০ নারী সোভিয়েত সৈন্যদের হাতে ধর্ষিত হন  এবং এর ফলে প্রায় ১০,০০০ নারী প্রাণ হারান। প্রায় ২,৪০,০০০ জার্মান নারী সোভিয়েত সৈন্যদের হাতে ধর্ষণের ফলে প্রাণ হারান। কেবল পূর্ব প্রাশিয়া, পমেরানিয়া এবং সাইলেশিয়া অঞ্চলেই কমপক্ষে ১৪,০০,০০০ জার্মান নারী ধর্ষণের শিকার হন। নাতালিয়া গেজের মতে, সোভিয়েত সৈন্যরা ৮ বছর থেকে ৮০ বছর বয়সী প্রতিটি জার্মান নারীকে ধর্ষণ করেছিল কেবল তাই নয়, সোভিয়েত ইউনিয়ন আক্রমণের সময় জার্মান সৈন্যরা যেসব সোভিয়েত নারীকে বন্দি করে দাসশ্রমিক হিসেবে জার্মানিতে প্রেরণ করেছিল, সেসব সোভিয়েত নারীদের অনেকেও সোভিয়েত সৈন্যদের দ্বারা ধর্ষণের শিকার হন। উল্লেখ্য, প্রাক্তন জার্মান চ্যান্সেলর হেলমুট কোলের স্ত্রী হান্নেলোর কোল ১৯৪৫ সালের মে মাসে ১২ বছর বয়সে সোভিয়েত সৈন্যদের দ্বারা গণধর্ষণের শিকার হন এবং ধর্ষণের পর তাকে ঘরের জানালা দিয়ে ছুঁড়ে ফেলা হয়। এই ঘটনার ফলে তিনি আজীবন রোগগ্রস্ত থাকেন এবং অবশেষে ২০০১ সালে আত্মহত্যা করেন।

১৯৪৫ সালের গ্রীষ্মকালের পর থেকে সোভিয়েত কর্তৃপক্ষ জার্মান নারীদের ধর্ষণকারী সোভিয়েত সৈন্যদের শাস্তি দিতে শুরু করে, এবং কোনো কোনো ক্ষেত্রে তাদের মৃত্যুদণ্ডেও দণ্ডিত করে। কিন্তু তার পরেও ১৯৪৭–১৯৪৮ সালের শীতকালে সোভিয়েত সৈন্যদের সুনির্দিষ্ট ঘাঁটিতে আবদ্ধ করার আগ পর্যন্ত ধর্ষণ অব্যাহত থাকে।

### বিশ্লেষণ

সোভিয়েত সৈন্যদের দ্বারা ব্যাপক হারে জার্মান নারীদের গণধর্ষণের কারণ হিসেবে ঐতিহাসিক নর্মান নাইমার্ক তিনটি বিষয়কে চিহ্নিত করেন, 'ঘৃণাত্মক প্রচারণা', 'জার্মান বাহিনীর হাতে ব্যক্তিগত ভোগান্তি' এবং 'সোভিয়েত সৈন্যদের মধ্যে জার্মান নারীদের সম্পর্কে নিচু ধারণা'। এছাড়া রুশ সংস্কৃতির পিতৃতান্ত্রিক প্রকৃতি এবং সোভিয়েত ইউনিয়নের অন্তর্গত এশীয় জাতিসমূহের সমাজব্যবস্থা (যেখানে অপমানের প্রতিশোধ নেয়া হয় শত্রুর নারীদেরকে ধর্ষণের মাধ্যমে) এর পিছনে বড় একটি ভূমিকা রেখেছিল বলে নাইমার্ক মনে করেন। বহু সোভিয়েত সৈন্য বিশ্বাস করত যে সোভিয়েত ইউনিয়ন আক্রমণ ও সেখানে বর্বর ধ্বংসযজ্ঞ চালানোর মাধ্যমে জার্মানরা সোভিয়েতদের অপমানিত করেছে এবং এ অপমানের প্রতিশোধ নেয়া নীতিসঙ্গত। এই চিন্তাধারা থেকেই সোভিয়েত সৈন্যরা বহু জার্মান নারীকে জনসম্মুখে কিংবা তাদের স্বামীদের সামনে ধর্ষণ করেছিল।

## মার্কিন বাহিনী

## ব্রিটিশ বাহিনী

## আরো দেখুন

## তথ্যসূত্র

বিষয়শ্রেণী:দেশ অনুযায়ী ধর্ষণ
কল্কা রাংচিতি

**কল্কা রাংচিতি** (বৈজ্ঞানিক নাম: *Surendra quercetorum (Moore)*) এক প্রজাতির মাঝারী আকারের ধূসর বাদামী রঙের প্রজাপতি। এরা ‘লাইসিনিডি’ গোত্রের এবং ‘থেকলিনি’ উপগোত্রের সদস্য।
## উপপ্রজাতি
ভারতে প্রাপ্ত গরান রাংচিতি এর উপপ্রজাতি হল-
* *Surendra quercetorum quercetorum* Moore, 1857 – Himalayan Common Acacia Blue
* *Surendra quercetorum biplagiata* Butler, 1883 – Dakhan Common Acacia Blue
* *Surendra quercetorum latimargo* Moore, 1879 – Andaman Common Acacia Blue
## আকার
গরান রাংচিতি এর প্রসারিত অবস্থায় ডানার আকার ৩০-৪০ মিলিমিটার দৈর্ঘ্যের হয়।

## আচরণ
এদের উড়ান অলস প্রকৃতির, তবে বিপদে পড়লে এরা দ্রুত উড়ান দিতে সক্ষম। ছোট ছোট ঝোঁপে এদের বেশি দেখা যায়। ফুলের মধুর প্রতি আসক্তি প্রায় নেই। রৌদ্র পোহাতে খুব পছন্দ করে।

## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৫৭-এ বর্ণিত প্রজাপতি
শ্রেষ্ঠ চলচ্চিত্র বিভাগে বাফটা পুরস্কার

**শ্রেষ্ঠ চলচ্চিত্র বিভাগে বাফটা পুরস্কার** ব্রিটিশ একাডেমি অব ফিল্ম অ্যান্ড টেলিভিশন আর্টস (বাফটা) কর্তৃক প্রদত্ত বাৎসরিক পুরস্কার, যা ব্রিটিশ একাডেমি চলচ্চিত্র পুরস্কারের অংশ হিসেবে অনন্য চলচ্চিত্রের জন্য প্রদান করা হয়। ১৯৪৮ সালে এই পুরস্কারের ১ম আয়োজন থেকে শ্রেষ্ঠ চলচ্চিত্রের জন্য এই পুরস্কার দেওয়া হচ্ছে। ১৯৬৯ সাল পর্যন্ত যে কোন দেশ থেকে মনোনীত শ্রেষ্ঠ চলচ্চিত্রকে এই পুরস্কার দেওয়া হত। যদিও ১৯৪৮ সাল থেকে ব্রিটিশ চলচ্চিত্রের আলাদা বিভাগ শ্রেষ্ঠ ব্রিটিশ চলচ্চিত্র বিভাগে বাফটা পুরস্কার ছিল এবং ১৯৮৩ সাল থেকে ইংরেজি ভিন্ন অন্য ভাষার চলচ্চিত্রের জন্য শ্রেষ্ঠ ইংরেজি ভিন্ন অন্য ভাষার চলচ্চিত্র বিভাগে বাফটা পুরস্কার বিভাগে পুরস্কার প্রদান শুরু হয়।

১ম আয়োজনে এই পুরস্কার লাভ করে উইলিয়াম ওয়াইলার পরিচালিত *[[দ্য বেস্ট ইয়ার্স অব আওয়ার লাইভস্‌]]*। ১৯৬২ সালে ১৫তম আয়োজনে যৌথভাবে পুরস্কার লাভ করে *[[ব্যালাড অব আ সোলজার]]* এবং *[[দ্য হাসলার (চলচ্চিত্র)|দ্য হাসলার]]*। ১৯৮১ সাল পর্যন্ত এই পুরস্কার প্রদান করা হত পরিচালকদের, তবে ১৯৭৬ ও ১৯৭৭ সালে প্রযোজকদের এই পুরস্কার প্রদান করা হয়। ১৯৮১ থেকে ১৯৮৫ সাল পর্যন্ত এই পুরস্কার শুধুমাত্র প্রযোজকদের দেওয়া হয় এবং ১৯৮৬ সালে পরিচালক ও প্রযোজকদের দেওয়া হয়। ১৯৯৮ সালে পুনরায় শুধুমাত্র প্রযোজকদের এই পুরস্কার প্রদান করা হয়।

## বিজয়ীদের তালিকা
### সকল ভাষার চলচ্চিত্র

### ইংরেজি ভাষার চলচ্চিত্র
#### ২০০০-এর দশক

### ২০১০-এর দশক

## আরও দেখুন
* শ্রেষ্ঠ ব্রিটিশ চলচ্চিত্র বিভাগে বাফটা পুরস্কার
* শ্রেষ্ঠ চলচ্চিত্র বিভাগে একাডেমি পুরস্কার
* গোল্ডেন গ্লোব পুরস্কার (সেরা চলচ্চিত্র - নাট্য)
* গোল্ডেন গ্লোব পুরস্কার (সেরা চলচ্চিত্র - সঙ্গীতধর্মী বা কমেডি)
* শ্রেষ্ঠ চলচ্চিত্র বিভাগে ক্রিটিকস চয়েস চলচ্চিত্র পুরস্কার
* শ্রেষ্ঠ চলচ্চিত্র বিভাগে স্যাটার্ন পুরস্কার

## তথ্যসূত্র

## বহিঃসংযোগ
* Oscars.org (অফিসিয়াল একাডেমি সাইট)
* The Academy Awards Database (অফিসিয়াল সাইট)
* Oscar.com (অফিসিয়াল অনুষ্ঠান প্রমোশনাল সাইট)
* Complete Downloadable List of Academy Award Nominees

বিষয়শ্রেণী:বাফটা পুরস্কার
বিষয়শ্রেণী:সেরা চলচ্চিত্র পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
বিষয়শ্রেণী:শ্রেষ্ঠ চলচ্চিত্র বিভাগে বাফটা পুরস্কার বিজয়ী
বিষয়শ্রেণী:বাফটা বিজয়ী (চলচ্চিত্র)
বিষয়শ্রেণী:পুরস্কার অনুযায়ী চলচ্চিত্রের তালিকা
লগ্নজিতা চক্রবর্তী

**লগ্নজিতা চক্রবর্তী** (জন্ম: ৩০ মার্চ ১৯৯১) একজন ভারতীয় নেপথ্য গায়িকা। তিনি মূলত বাংলা ছবিতে গান গেয়ে কণ্ঠ দেন। চতুষ্কোণ-চলচ্চিত্রের বসন্ত এসে গেছে একটি প্রাণবন্ত গান গেয়ে তিনি খ্যাতি অর্জন করেন।

## ব্যক্তিজীবন
লগ্নজিতা ভারতের পশ্চিমবঙ্গ রাজ্যের কলকাতা শহরের একটি বাঙালি হিন্দু পরিবারে জন্মগ্রহণ করেন। তার পিতা শুভঙ্কর চক্রবর্ত্তী ও মাতা সংযুুুক্তা চট্টোপাধ্যায় চক্রবর্ত্তী। লগ্নজিতা কলকাতা শহরে কলকাতা পাঠ ভবন এবং পরে সেন্ট জেভিয়ার'স কলেজ-এর ছাত্রী ছিলেন। 

## কর্মজীবন

### অভিনয়
২০১৪ সালে তিনি *যদি বলো হ্যাঁ* নামক একটি বাংলা চলচ্চিত্রে অভিনয় করেন। এই চলচ্চিত্রের অন্যান্য সদস্যরা হলেন- মীর, অনির্বাণ ভট্টাচার্য, সায়ান ও পৌলোমী বসু।

### সঙ্গীত

### বিজ্ঞাপন
সম্প্রতি তিনি বাংলা সাহিত্যের সহকারী বাঙালি গায়ক সোমালতা আচার্য চৌধুরীর প্রিন্টে একটি বিজ্ঞাপন দেখেন। বিজ্ঞাপনটি হল রঙশোর শাড়ি, ওয়েব উপস্থিতি সহ একটি বুটিকি শৈলী দোকান।

## সম্মাননা
২০১৫ সালের আনন্দবাজার পত্রিকা কর্তৃক "সেরা বাঙালি" পুরস্কার লাভ করেন।

## তথ্যসূত্র

## বহিঃসংযোগ
*  
* 

বিষয়শ্রেণী:জীবিত ব্যক্তি
বিষয়শ্রেণী:কলকাতার অভিনেত্রী
বিষয়শ্রেণী:বাঙালি সঙ্গীতশিল্পী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:পশ্চিমবঙ্গের নারী সঙ্গীতজ্ঞ
বিষয়শ্রেণী:ভারতীয় নেপথ্য গায়িকা
বিষয়শ্রেণী:কলকাতার সঙ্গীতশিল্পী
বিষয়শ্রেণী:২১শ শতাব্দীর ভারতীয় গায়িকা
কিয়ারা

**কিয়ারা সল্টার্স** (জন্ম মে ২৪, ১৯৯৫),  পেশাগতভাবে সবার কাছে **কিয়ারা** নামেই পরিচিত , একজন মার্কিন গায়িকা এবং গীতিকার,  যিনি মূলত মার্কিন যুক্তরাষ্ট্রের ইলনয়েস রাজ্যের উইলমিংটন শহরের।  তিনি বর্তমানে আটলান্টিক রেকর্ডস এর সাথে চুক্তিবদ্ধ। তার সঙ্গীতের ধরনকে নিম্ন ইলেকট্রনিক পপের সাথে কম্পিত-হেভি, ট্রেপ-ধরনের র‍্যাপ প্রযোজোনা হিসেবেও তুলনা করা হয়ে থাকে। 

## প্রাথমিক জীবন
কিয়ারা সল্টার্স তার পিতা-মাতা, স্কট  আরসল্টার্স (জন্ম অক্টোবর ৯, ১৯৫৬) এবং জ্যাকলিন এনন ট্যুলি (জন্ম নভেম্বর ২৪, ১৯৬০) এর তিন সন্তানের মধ্যে সবচেয়ে কনিষ্ঠ।  তিনি প্রথমে মার্কিন যুক্তরাষ্ট্রের ইলনয়েস[ রাজ্যের লা গ্রানজে গ্রামের সেন্ট ফ্রন্সসিস স্কাইবার ডে স্কুলে পড়াশোনা করতেন। তার পিতা-মাতার বিবাহ বিচ্ছেদের পর, তিনি ইলনয়েস রাজ্যের  উইলমিংটন শহরে বেড়ে ওঠেন, সেখানে তিনি উইলমিংটন হাই স্কুল এ ভর্তি হন এবং সেখানেই পড়াশোনায় মনোনিবেশ করেন, সেখানে তিনি স্কুলের ভলিবল দলে খেলতেন।  তার আত্বপ্রকাশকারী ইপি রেকর্ড করার সময়, তিনি 
হার্ডওয়্যার দোকানে করণিক হিসেবে কাজ করতেন। তিনি সঙ্গীতের প্রক্রিয়ার সঙ্গে নিজেকে সুপরিচিত করতে এবং অনুশীলন রেকর্ডিং এর সাহায্য লাভের আশায়, স্টুডিও প্রশিক্ষণ বা নির্দেশনা নিয়েছিলেন। 
## সঙ্গীত জীবন
২০১৩ সালে, তিনি তার আসল নাম, কিয়ারা সল্টার্সের অধীনে তার প্রথম কোন স্বাধীন প্রকাশ করেন, যেটি ছিল "ব্রিং মি ব্যাক" নামে একটি শাব্দিক পপ একক। 
২০১৫ সালের জুন মাসে, তিনি রেকর্ড প্রতিষ্ঠান আটলান্টিক রেকর্ডস এর সাথে চুক্তিবদ্ধ হন, এবং তার মঞ্চ নাম কিয়ারা সল্টার্স থেকে পরিবর্তন করে কিয়ারা নাম রাখেন, ২০১৫ সালে কিয়ারা তার আত্বপ্রকাশকারী একক "গোল্ড" প্রকাশ করেন।  ২০১৫ সালে, তার "গোল্ড" গানটি মার্কিন বহুজাতিক প্রযুক্তি প্রতিষ্ঠান অ্যাপল এর অ্যাপল ওয়াচ নামের ঘড়ি জাতীয় পন্যের ১৫ সেকেন্ডের বাণিজ্যিক বিজ্ঞাপন "স্টাইল" এর পিছন গান হিসেবে নির্বাচন করা হয়।  [২০১৬ সালের ২১শে মার্চ তার ''গোল্ড'' এককটির গানের ভিডিও মু্ক্তি পায়। তিনি তার প্রথম  আত্বপ্রকাশকারী আতত (ইপি) বা ছোট অ্যালবাম ''[Low Kii Savage|লো কি সেভেজ]'' প্রকাশ করেন ২০১৬ সালের ২২শে মার্চ।  "গোল্ড" এককটির জন্য নির্মিত ভিডিওটি খুব তারাতারি জনপ্রিয়তা পেয়ে যায়, এবং ২০১৬ সালের মে মাসের মাঝামাঝি সময়ের মধ্যেই ইউটিউবে ৫ মিলিয়ন বার দেখা হয়ে যায়।  ২০১৬ সালের ১৫ই সেপ্টেম্বর, কিয়ারা "দ্য ট্যুনাইট শো উইথ জিম্মি ফ্যালন" অনুষ্ঠানে তার "গোল্ড" এককটি পরিবেশনের ককরার মাধ্যমে ছোট পর্দায় আত্বপ্রকাশ করেন।  কিয়ারা জনপ্রিয় মার্কিন রক ব্যান্ডদললিঙ্কিন পার্ক এর, "হেভি" নামে এককটিতে সাহায্যকারী শিল্পী হিসেবে কণ্ঠ দেন, যেটি ২০১৭ সালের ১৬ই ফেব্রুয়ারিতে ডিজিটাল ভাবে প্রকাশ করা হয় এবং রেডিওতে প্রকাশ করা হয় ২০১৭ সালের ২১শে ফেব্রুয়ারি।  যেটি ব্যান্ডটির শেষ একক যা বিলবোর্ড হট ১০০ এর তালিকায় স্থান  পেয়েছিল।

## প্রভাববিশিষ্ঠ
কিয়ারা  উদ্ধৃত করেন, তিনি এমেনেম, রিহান্না, ইয়েলাবল্ফ এবং লিঙ্কিন পার্ক দ্বারা প্রভাবিত। 
## ডিস্কোগ্রাফী

### আতত কাজ সমূহ

### একক সমূহ
#### মূল গায়িকা হিসেবে

#### সাহায্যকারী গায়িকা হিসেবে

## টীকা

## তথ্যসূত্র

বিষয়শ্রেণী:১৯৯৫-এ জন্ম
বিষয়শ্রেণী:মার্কিন গায়িকা
বিষয়শ্রেণী:মার্কিন নারী সঙ্গীতজ্ঞ
বিষয়শ্রেণী:আটলান্টিক রেকর্ডসের শিল্পী
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:মার্কিন পপ গায়িকা
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:জীবিত ব্যক্তি
বিষয়শ্রেণী:ইলিনয়ের সঙ্গীতশিল্পী
মঙ্গল সূত্র

থাম্ব|বিবরণ: শ্রীলঙ্কার কলম্বোতে কলম্বো জাতীয় জাদুঘরের প্রবেশপথে গৌতম বুদ্ধের ভাস্কর্য
***মঙ্গল সূত্র*** ( *মিঙ্গালা থোক*, ,  *মংখোল সুত*, **সংস্কৃত** "মাহামাঙ্গালাসুত্রা", "महामङ्गलसूत्र", **তিব্বতি** "བཀྲ་ཤིས་ཆེན་པོའི་མདོ།") গৌতম বুদ্ধের বাণী। এই বাণী বা সূত্রটি থেরবাদ বৌদ্ধতত্তের **খুদ্দক নিকায়ের** দুই জায়গায়, *খুদ্দকপাঠ (৫)* ও *সূত্ত নিপাত (২.৪)*-এ উল্লেখ করা আছে।

## ইতিহাস
জম্বুদ্বীপে নগরীসমূহের দ্বারে ও সভাগৃহে বহুলোক সম্মিলিত হয়ে কথকদের থেকে বিবিধ গল্পসমূহ শ্রবণ করতেন।তেমনি এক সময় তাদের মধ্যে মঙ্গল নিয়ে প্রশ্ন উত্থাপিত হলো।কিসে মঙ্গল হয় এই নিয়ে তাদের মধ্যে বিভিন্ন রকম মতামতের অবতারণা হলো। কিন্তু কেউই সর্বজন গ্রাহ্য মতামত দিতে সক্ষম হলো না। ক্রমে দেবতাদের মধ্যেও মঙ্গল নিয়ে প্রশ্ন দেখা দিলো।এভাবে বারো বছর অতিক্রান্ত হয়।কিন্তু কিসে মঙ্গল হয় তা নিয়ে উত্থাপিত প্রশ্নের কোনো সুরাহা হয় না।তখন দেবরাজ ইন্দ্রের পরামর্শ অনুয়ায়ী কয়েকজন দেবতা শ্রাবস্তীর জেতবন বিহারে গিয়ে তথাগত সম্যক বুদ্ধকে বন্দনা করে মঙ্গল কিসে হয় তা জিজ্ঞাসা করেন। তখন অনন্তর সম্যক সম্বুদ্ধ আটত্রিশ প্রকারের মঙ্গলের কথা বর্ণনা করেন।

## সূত্র
বসন্ত এসে গেছে

**বসন্ত এসে গেছে** ২০১৪ সালে মুক্তিপ্রাপ্ত অন্যাধারার বাংলা চলচ্চিত্র চতুষ্কোণের একটি গান। অনুপম রায় রচিত এবং তার সুরে গানটিতে কণ্ঠ দিয়েছেন লগ্নজিতা চক্রবর্তী (মহিলা কণ্ঠে) ও অনুপম রায় (পুরুষ কণ্ঠে)।

## মুক্তি ও প্রতিক্রিয়া
‘‘বসন্ত এসে গেছে’’ গানটি ২০১৪ সালে মুক্তি পেয়েছে। এই গান মুক্তি পাওয়ার পর তুমুল জনপ্রিয়তা লাভ করে। অনুপম রায়ের সুরে ও লগ্নজিতা চক্রবর্তীর কণ্ঠের গানটি দ্রুত সকলের মাঝে ছড়িয়ে পড়ে। এই গানের জন্য লগ্নজিতা চক্রবর্তী সকলের কাছে গায়িকা হিসাবে পরিচিতি পায়।

## তথ্যসূত্র
অতীন্দ্রিয় দূরানুভূতি

থাম্ব|অতীন্দ্রিয় দূরানুভূতি

**অতীন্দ্রিয় দূরানুভূতি** বা **টেলিপ্যাথি** হচ্ছে এক ব্যক্তি থেকে অন্য ব্যক্তির কাছে বার্তা প্রেরণের মাধ্যম যেখানে কোনো সাধারণ মাধ্যম অথবা শরীরের কোনও ইন্দ্রিয় ব্যবহার করা হয় না। অতীন্দ্রিয় দূরানুভূতিতে শারীরিক কার্যকলাপের তেমন কোনো ভূমিকা নেই। এটি সাধারণত মনের ক্ষমতা ব্যবহার করে করা হয় যাকে অনেকে ষষ্ঠ ইন্দ্রিয় বা তৃতীয় নয়ন বলে থাকে।

## ইতিহাস
অধিকাংশ ঐতিহাসিক এবং বিজ্ঞানীদের মতে টেলিপ্যাথি ঊনবিংশ শতাব্দীর শেষের দিকে আবিষ্কৃত হতে পারে  ।

## বৈজ্ঞানিক দৃষ্টিভঙ্গি
অতীন্দ্রিয় দূরানুভূতি বোঝার জন্য বরাবরই বিজ্ঞানীরা নানা গবেষণা করে আসছেন,তবে এখনও এটির সপক্ষে কোনো বৈজ্ঞানিক যুক্তি খুঁজে পাওয়া যায়নি যার দ্বারা এটির সত্যতা প্রমাণিত হয়। তবে কিছু দার্শনিক,গবেষক এবং বিজ্ঞানী বিশ্বাস করেন যে এটি কোনো কল্পনা নয়।যদিও তারা এর পক্ষে কোনো অকাট্য যুক্তি ও প্রমাণ দিতে পারেন নি।

## কল্পকাহিনীতে ব্যবহার
অতীন্দ্রিয় দূরানুভূতি বিভিন্ন বৈজ্ঞানিক কল্পকাহিনীতে ব্যবহৃত হয়েছে এবং তা যথেষ্ট জনপ্রিয়তাও অর্জন করেছে। এটি জন্যপ্রিয়তা পাওয়ার কারণে বিভিন্ন কল্পকাহিনীমূলক চলচ্চিত্র এবং গল্পেও ব্যবহার করা হয়।

## তথ্যসূত্র


বিষয়শ্রেণী:পরামনোবিজ্ঞান
বিষয়শ্রেণী:বৈজ্ঞানিক কল্পকাহিনীর বিষয়
বিষয়শ্রেণী:অপবিজ্ঞান
সিরিল ভিনসেন্ট

**সিরিল লেভারটন ভিনসেন্ট** (; জন্ম: ১৬ ফেব্রুয়ারি, ১৯০২ - মৃত্যু: ২৪ আগস্ট, ১৯৬৮) ট্রান্সভাল প্রদেশের জোহেন্সবার্গে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। এছাড়াও, প্রশাসনিক ক্ষেত্রেও সমান ভূমিকা রেখে গেছেন। দক্ষিণ আফ্রিকা ক্রিকেট দলের অন্যতম সদস্য ছিলেন **সিরিল ভিনসেন্ট**। ১৯২৭ থেকে ১৯৩৫ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ক্রিকেটে গটেংয়ের প্রতিনিধিত্ব করেছেন। দলে তিনি মূলতঃ বোলারের ভূমিকায় পালন করতেন। স্লো বামহাতি অর্থোডক্স বোলিংয়ের পাশাপাশি বামহাতে কার্যকরী ব্যাটিংয়ের দক্ষতা প্রদর্শন করেছেন তিনি।

## খেলোয়াড়ী জীবন
১৯২০-২১ মৌসুম থেকে ১৯৪২-৪৩ মৌসুম পর্যন্ত প্রথম-শ্রেণীর ক্রিকেটে গটেংয়ের পক্ষে খেলেছেন। পর্যাপ্ত সময় না থাকায় কারি কাপের মাত্র দুই খেলায় অংশ নিতে পেরেছেন। একনাগাড়ে দীর্ঘ সময় ধরে বোলিং করার সক্ষমতার জন্য পরিচিত ছিলেন তিনি। ১৯২৭ থেকে ১৯৩৫ সময়কালে দক্ষিণ আফ্রিকার পক্ষে ২৫ টেস্টে অংশগ্রহণের সুযোগ পান। ২৪ ডিসেম্বর, ১৯২৭ তারিখে জোহেন্সবার্গে সফরকারী ইংল্যান্ডের বিপক্ষে টেস্ট অভিষেক ঘটে। ১৭ আগস্ট, ১৯৩৫ তারিখে একই দলের বিপক্ষে ওভাল টেস্টে সর্বশেষ অংশ নেন।

১৯২৯ সালে দক্ষিণ আফ্রিকা দলের সাথে ইংল্যান্ড গমন করেন। পাঁচ টেস্ট নিয়ে গড়া সিরিজে কেবলমাত্র দ্বিতীয় টেস্টে তার আঘাতপ্রাপ্তির কারণে কুইন্টিন ম্যাকমিলানের টেস্ট অভিষেক পর্ব সম্পন্ন হয়েছিল। সিরিল ভিনসেন্ট সুস্থ হয়ে তৃতীয় ও চতুর্থ টেস্টে অংশ নেন। এ সফরের শুরুরদিকের খেলাগুলোর মধ্যে গ্ল্যামারগনের বিপক্ষে দ্বিতীয় ইনিংসে ম্যাকমিলান ৫/৩৬ বোলিং পরিসংখ্যান গড়লেও ভিনসেন্ট খেলায় ৮৯ রান খরচায় এগারো উইকেট লাভ করেছিলেন।

১৯৩০-৩১ মৌসুমে নিজস্ব সেরা বোলিং পরিসংখ্যান দাঁড় করান ৬/৫১। এরফলে ডারবানে অনুষ্ঠিত ঐ টেস্টে দক্ষিণ আফ্রিকাকে ইংল্যান্ডের বিপক্ষে সিরিজ জয়ে প্রভূতঃ ভূমিকা রাখেন। ১৯৩৫ সালে হেডিংলি টেস্টে ৮/১৪৯ তুলে খেলায় ব্যক্তিগত সেরা বোলিং গড়েন।

## ব্যক্তিগত জীবন
ক্রিকেট খেলা থেকে অবসর নেয়ার পর দক্ষিণ আফ্রিকার দল নির্বাচকমণ্ডলীর সভাপতি মনোনীত হন। ২৪ আগস্ট, ১৯৬৮ তারিখে ৬৬ বছর বয়সে নাটাল প্রদেশের ডারবানের বুলওয়ার এলাকায় সিরিল ভিনসেন্টের দেহাবসান ঘটে।

## তথ্যসূত্র

## আরও দেখুন
* অব্রে ফকনার
* ডেনিস টমলিনসন
* টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

## বহিঃসংযোগ

*
*

বিষয়শ্রেণী:১৯০২-এ জন্ম
বিষয়শ্রেণী:১৯৬৮-এ মৃত্যু
বিষয়শ্রেণী:গটেংয়ের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
পাসিংপাড়া

**পাসিংপাড়া** বাংলাদেশের বান্দরবান জেলায় অবস্থিত একটি গ্রাম। এটি বাংলাদেশের সব থেকে উঁচু গ্রাম। পাসিংপাড়ার উচ্চতা সমুদ্রপৃষ্ঠ থেকে দুই হাজার সাতশ’ ফুট।

## বর্ণনা
পাড়ার বাসিন্দারা মূলত মুরং সম্প্রদায়ের। প্রচলিত মতে পাড়া প্রধান বা কারবারি পাসিং ম্রো- এর নামে এর নামকরণ করা হয়েছে ‘পাসিংপাড়া’। ৫০/৬০ টি মুরং পরিবার বাস করে পাসিংপাড়ায়। স্থানীয় বাসিন্দাদের মূল জীবিকা জুমচাষ। গ্রামের ঘরগুলোর বেড়া বাঁশের এবং টিনের চাল। পাসিংপাড়া গ্রামের অনন্য বৈশিষ্ট্য হচ্ছে গ্রামের মধ্য দিয়ে মেঘ ভেসে যায়। 
## কীভাবে যাবেন
বান্দরবান শহর থেকে থেকে যেতে হবে রুমা বাসস্ট্যান্ড। সেখান থেকে রুমা বাজারের উদ্দেশে দু-তিনটি পরিবহনের বাস নির্দিষ্ট সময়ে ছেড়ে যায়। রুমা ১ নং সদরঘাটে বাস থেকে নেমে সোজা হাঁটলে পড়বে বড়শিপাড়া। সেখান থেকে চান্দের গাড়িতে ১১ মাইল নামক স্থানে পৌছে তিন ঘণ্টার ট্রেকিংয়ে পৌঁছানো যাবে বগালেক। এপথেই শীর্ষ চূড়া কেওক্রাডং পৌঁছানোর পর একই রাস্তা ধরে সেনাবাহিনীর হেলিপ্যাড অতিক্রম করে দেশের সবচেয়ে উঁচু গ্রাম পাসিংপাড়ায় পৌছানো যাবে।

## তথ্যসূত্র

বিষয়শ্রেণী:বান্দরবান জেলার দর্শনীয় স্থান
বিষয়শ্রেণী:বান্দরবান জেলার ভূগোল
নিয়াল হোরান

**নিয়াল জেমস হোরান** (, জন্ম ১৩ সেপ্টেম্বর ১৯৯৩) একজন আইরিশ গায়ক ও গীতিকার, অধিক পরিচিত ছেলেদের ব্যান্ড ওয়ান ডাইরেকশনের একজন সদস্য হিসেবে। ২০১৬-এ, হোরান একজন একক শিল্পী হিসেবে ক্যাপিটল রের্কডস এর সঙ্গে চুক্তিবদ্ধ হন।

২০১০-এ, হোরান একজন একক শিল্পী হিসেবে টেলিভিশন ভিত্তিক সপ্তম ব্রিটিশ গানের প্রতিযোগিতা *[[The X Factor (UK TV series)|দ্য এক্স ফ্যাক্টর]]* এ অডিশন দেন। *জাজ* হাউজে *ছেলেদের* বিভাগে উন্নতি করতে তিনি ব্যর্থ হন, কিন্তু পরে অতিথি বিচারক  নিকোল স্কেঞ্জিংগার নিয়ালকে পরামর্শ দেন হ্যারি স্টাইলস, জায়ান মালিক, লিয়াম পাইন এবং লুইস টমলিনসন, এদের সঙ্গে মিলে ওয়ান ডাইরেকশন দলে যোগ দিতে, দলটি পরে জনপ্রিয় হয়ে ওঠে। পাঁচজনের এই দলটি ফাইনালে পৌছায় এবং তৃতীয় স্থান অর্জন করে। যদিও তারা জিততে পারেননি, ওয়ান ডাইরেকশন দলটি সিমন কাউয়েল কর্তৃক তার রের্কড লেবেলে সাইকো এর সঙ্গে চুক্তিবদ্ধ হয়। স্টাইলস এবং তার ওয়ান ডাইরেকশন সঙ্গীরা প্রকাশ করে  *[[Up All Night (One Direction album)|আপ অল নাইট]]* (২০১১), *[[Take Me Home (One Direction album)|টেক মি হোম]]* (২০১২), *[[মিডনাইট মেমোরিস]]* (২০১৩), *[[Four (One Direction album)|ফোর]]* (২০১৪), এবং *[[Made in the A.M.|মেইড ইন দ্য এ.এম]]* (২০১৫) অ্যালবামগুলো। তারা চারটি বিশ্বব্যাপি ট্যুরে সঙ্গীত পরিবেশন করে, একটি কনসার্ট চলচ্চিত্র *[[One Direction: This Is Us|ওয়ান ডাইরেকশন: দিস ইজ আস]]*, এবং কিছু অ্যাওয়ার্ড অর্জন , এগুলোর মধ্যে ৫টি ব্রিট অ্যাওয়ার্ড এবং ৪টি এমটিভি ভিডিও মিউজিক অ্যাওয়ার্ড অর্জন করে।

হোরান প্রকাশ করেছে তার আসন্ন অভিষেক স্টুডিও অ্যালবামের একক "দিস টাউন" এবং "স্লো হ্যান্ডস", যেটি ২০১৭-এ প্রকাশের কথা রয়েছে।

## প্রারম্ভের জীবন

নিয়াল হোরান ১৩ই সেপ্টেম্বর ১৯৯৩-এ মুলিঙ্গার, আয়ারল্যান্ডে জন্মগ্রহণ করেন। তার পিতা-মাতা, ববি হোরান ও মাউরা গালিগের, হোরানের পাঁচ বছর বয়সের সময়ই তাদের বিবাহ বিচ্ছেদ ঘটে, সুতরাং ততিনি এবং তার বড় ভাই গ্রেগ হোরানকে কিছু সময়ের জন্য উভয় বাড়িতেই থাকতে হয়। তারা পরে সিদ্ধান্ত নেয় পিতার নিকটেই থাকবে। তিনি সেন্ট কেনি'স ন্যাশনাল প্রাইমারি স্কুলে ভর্তি হন এবং, টিনএজ বয়সে, ভর্তি হনকোলাইসটি মুইরি তে, একটি ক্যাথলিক বালক বিদ্যালয় যাদের উভয়টিই মুলিঙ্গারে অবস্থিত। হোরান গিটার বাজানো আরম্ভ করেন যখন তার ভাই ক্রিসমাসে এটি পেয়েছিল কিন্তু বাজাতে পারতো নাহ,সুতরাং হোরান এটি বাজানো শুরু করলো এবং নিজেকে শেখান কীভাবে এটি ইউটিউবে বাজাতে হয়। একদিন তার চাচী তার প্রতিভা আবিষ্কার করেন যখন তিনি গাড়িতে হোরানের সঙ্গে ছিলেন, হোরান তখন গান গাইছিলো। তিনি প্রকৃতভাবে ভেবেছিলেন গাড়ির রেডিও চালু ছিলো। একজন টিনএজার হিসেবে তিনি মুলিঙ্গার আর্টস সেন্টারে গান গাইতেন।

## চলচ্চিত্র তালিকা

### একক

#### মূল শিল্পী হিসেবে

## তথ্যসূত্র

## বহিঃসংযোগ

*ওয়ান ডাইরেকশনের অফিসিয়াল ওয়েবসাইট

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আইরিশ গায়ক
বিষয়শ্রেণী:২১শ শতাব্দীর ইংরেজ সঙ্গীতশিল্পী
বিষয়শ্রেণী:ইংরেজ গায়ক
বিষয়শ্রেণী:শর্টি পুরস্কার বিজয়ী
বিষয়শ্রেণী:ক্যাপিটল রেকর্ডসের শিল্পী
বিষয়শ্রেণী:আইরিশ রক সঙ্গীতশিল্পী
বিষয়শ্রেণী:পপ রক কণ্ঠশিল্পী
ত্লাবং ঝর্ণা

**ত্লাবং ঝর্ণা** বা **দ্বৈত ঝর্ণা** বাংলাদেশের বান্দরবান জেলায় অবস্থিত জলপ্রপাত। যা জোড়া বা ক্লিবুং খাম নামেও পরিচিত। পাথুরে খাল রেমাক্রির উৎপত্তি এই ঝরনা থেকেই। *ত্লাবং* একটি বম শব্দ। এর অর্থ “পানি ধরে রাখার বেসিন বা গর্ত”।

## বর্ণনা
দুটি পানির প্রবাহ প্রানশা বা প্রাংশা (বামে) ও পাঙ্খিয়াং বা পাংখিয়াং (ডানে) ঝিরি মিলে দুটি জলপ্রপাত তৈরী হয়েছে। দুটি ঝর্ণা একসাথে থাকার কারণের একে দ্বৈত ঝর্ণা বলা হয়। বম গ্রাম হতে ২.৫ কিমি দক্ষিণ-পূর্ব এবং কেওক্রাডং থেকে ১-২ ঘণ্টা দূরত্বে ত্লাবং ঝর্ণা অবস্থিত। সুংসাং পাড়া আর থাইক্ষাং পাড়ার মাঝের জঙ্গলের অত্যন্ত গভীরে অবস্থিত এই ঝর্নাটি।

সুংসাং পাড়া থেকে লাল মাটির একটি গমনপথ এগিয়েছে থাইক্যাং পাড়ার দিকে। সেই পথ ধরে হাঁটলে দেখা মিলে তলাবংয়ের। পথের ডানপাশে কপিতাল পাহাড় অবস্থিত।

## গমনপথ
রুমা – বগাহ্রদ – কেওক্রাডং – পাসিং পাড়া – সুংসাং পাড়া – ত্লাবং ঝর্ণা

## যাতায়াত
বান্দরবান থেকে বাস করে রুমা সদর উপজেলা যাওয়া যায়। প্রতি এক ঘণ্টা পরপর একটি করে বাস বান্দরবান থেকে রুমা বাজারের উদ্দেশ্যে ছেড়ে যায়। সেখান থেকে পরবর্তী গন্তব্য বগা হ্রদ। বগা হ্রদে দুইভাবে পৌঁছানো যায়। ঝিরিপথে হেঁটে বা চান্দের গাড়িযোগে।

বগা হ্রদ থেকে বাকীপথ ট্রেক করে এগিয়ে যেয়ে, দার্জিলিংপাড়া হয়ে বাংলাদেশের পঞ্চম উচ্চতম শৃঙ্গ কেওক্রাডংয়ে যাওয়া যায়। এরপর সেখান থেকে হেঁটে বাংলাদেশের সর্বোচ্চ গ্রাম পাসিংপাড়ায় যেতে হয়। এরপর যেতে হয় সুংসাংপাড়া। প্রায় এক হাজার ফুট নিচে সুংসাংপাড়া অবস্থিত। সেখান থেকে প্রায় দু’ঘণ্টা হাঁটার পর জোড়া ঝরণায় পৌঁছানো যায়।

## আরও দেখুন
*বাংলাদেশের জলপ্রপাতসমূহের তালিকা।

## তথ্যসূত্র

## বহিঃসংযোগ

বিষয়শ্রেণী:বাংলাদেশের জলপ্রপাত
বিষয়শ্রেণী:বান্দরবান জেলার দর্শনীয় স্থান
বিষয়শ্রেণী:বান্দরবান জেলার ভূগোল
বিষয়শ্রেণী:রুমা উপজেলা
বাপ্পারাজ

**বাপ্পারাজ** (জন্ম: ১১ মার্চ ১৯৬৩) একজন বাংলাদেশী চলচ্চিত্র অভিনেতা। তিনি ১৯৮৬ সালে *[[চাঁপা ডাঙ্গার বউ (১৯৮৬-এর চলচ্চিত্র)|চাঁপা ডাঙ্গার বউ]]* চলচ্চিত্রে অভিনয়ের মাধ্যমে চলচ্চিত্রে আত্মপ্রকাশ করেন। তিনি শতাধিক বাংলা চলচ্চিত্রে অভিনয় করেছেন। তিনি অভিনেতা রাজ্জাকের পুত্র।

## প্রারম্ভিক জীবন
বাপ্পারাজ ১৯৬৩ সালের ১১ মার্চ জন্মগ্রহণ করেন। তিনি অভিনেতা রাজ্জাক ও খায়রুন্নেছা লক্ষ্মীর বড় সন্তান। তার পুরো নাম রেজাউল করিম বাপ্পারাজ।

## চলচ্চিত্রের তালিকা

### পরিচালক হিসেবে
বাপ্পারাজ কিছু নাটক পরিচালনা করেছেন, যার মধ্যে রয়েছে *কাছের মানুষ রাতের মানুষ* ও * একজন লেখক*। তিনি *কার্তুজ* নামের একটি চলচ্চিত্রও পরিচালনা করেছেন।

### প্রযোজক হিসেবে
বাপ্পারাজ *কাছে এসে ভালবেসে* নামের একটি চলচ্চিত্র প্রযোজনা করেছেন।

## আরও দেখুন
* বাংলাদেশের চলচ্চিত্র

## তথ্যসূত্র

## বহিঃসংযোগ
* 
* 
* 

বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী চলচ্চিত্র প্রযোজক
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:জীবিত ব্যক্তি
বিষয়শ্রেণী:ঢাকার ব্যক্তি
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:১৯৬৩-এ জন্ম
নির্মালা রাও

**নির্মালা রাও **(জন্ম: ১৯৫৯, হায়দ্রাবাদ, ভারত) একজন ব্রিটিশ শিক্ষাবিদ এবং বাংলাদেশের চট্টগ্রামে অবস্থিতএশিয়ান ইউনিভার্সিটি ফর উইমেনের বর্তমান উপাচার্য। তিনি ২০০৮ সাল থেকে ২০১৩ সালে ইউনিভার্সিটি অব লন্ডনের স্কুল অব ওরিয়েন্টাল অ্যান্ড আফ্রিকান স্টাডিজের প্রো-ডিরেক্টর হিসেবে দায়িত্ব পালন করেন।

## প্রাথমিক জীবন
নির্মালা রাও ভারতের হায়দ্রাবাদে ১৯৫৯ সালে জন্মগ্রহণ করেন।

## তথ্যসূত্র

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জওহরলাল নেহরু বিশ্ববিদ্যালয়ের প্রাক্তন শিক্ষার্থী
জিনাত আরা

**জিনাত আরা** (জন্ম: ১৫ মার্চ, ১৯৫৩) বাংলাদেশের তৃতীয় নারী বিচারপতি। তিনি আপিল বিভাগের সাবেক বিচারপতি। তিনি হাইকোর্ট বিভাগের তৃতীয় নারী বিচারপতি এবং আপিল বিভাগের দ্বিতীয় নারী বিচারপতি।  ২০২৪ সালের ০২ অক্টোবর অন্তর্বর্তীকালীন সরকার তাকে আইন কমিশনের চেয়ারম্যান হিসেবে নিয়োগ দেয় এবং তিনিই এই কমিশনের প্রথম নারী চেয়ারম্যান।

## প্রাথমিক জীবন ও পরিবার
বিচারপতি জিনাত আরা মরহুম এইচএমআর সিদ্দিকী ও মরহুম বেগম আয়েশা সিদ্দিকীর মেয়ে। তিনি ১৯৫৩ সালের ১৫ মার্চ জন্মগ্রহণ করেন। 

## শিক্ষা জীবন
জিনাত আরা ঢাকা বিশ্ববিদ্যালয় ও স্কুল আব হার্ভার্ড বিশ্ববিদ্যালয় থেকে আইন বিষয়ে ডিগ্রি লাভ করেন।  তিনি হার্ভার্ড বিশ্ববিদ্যালয়ের আইন স্কুল ও ক্যামব্রিজ বিশ্ববিদ্যালয় থেকে সার্টিফিকেট কোর্স করেন। এছাড়া আন্তর্জাতিক সেমিনার ও ট্রেনিংয়ের জন্য বেইজিং, সাংহাই, আমেরিকা, আর্জেন্টিনা, অস্ট্রেলিয়া, জার্মানি, ভারত, পাকিস্তান, পানামা, ফিলিপাইন, তাইওয়ান, শ্রীলঙ্কা ও থাইল্যান্ড সফর করেন। 

## কর্ম জীবন
নাজমুন আরা সুলতানা বিসিএস পরীক্ষায় উত্তীর্ণ হয়ে ১৯৭৫ সালের ২০ ডিসেম্বর মুন্সেফ নিয়োগ পান। দেশ ও বিচার বিভাগের ইতিহাসে তিনিই প্রথম নারী বিচারক।  এরপর ১৯৯৫ সালের ১৫ সেপ্টেম্বর জেলা ও দায়রা জজ হিসেবে তিনি পদোন্নতি পান। এর ধারাবাহিকতায় ২০০৩ সালের ২৭ এপ্রিল তিনি হাইকোর্টের অতিরিক্ত বিচারক নিযুক্ত হন। ২০০৫ সালের ২৭ এপ্রিল তিনি হাইকোর্টের বিচারক পদে নিয়োগ পান। রাষ্ট্রীয় প্রয়োজনে তিনি বেলজিয়াম, ইরাক, কুয়েত, মালয়েশিয়া, নেদারল্যান্ডস, জর্দান, সিরিয়া, সিঙ্গাপুর ও ইংল্যান্ড সফর করেন।  ১৪ মার্চ, ২০২০ সালে তিনি অবসরে যান।  পরে ড. মুহাম্মদ ইউনূসের অন্তর্বর্তীকালীন সরকার ২ অক্টোবর ২০২৪ সালে ৩ বছরের জন্য তাকে বাংলাদেশ আইন কমিশনের চেয়ারম্যান হিসেবে নিয়োগ দেয়।

## তথ্যসূত্র

## বহিঃসংযোগ
* Judges' List: High Court Division   নাম এবং সংক্ষিপ্ত জীবনী 

বিষয়শ্রেণী:১৯৫৩-এ জন্ম
বিষয়শ্রেণী:বাংলাদেশী মুসলিম
বিষয়শ্রেণী:বাংলাদেশী নারী বিচারপতি
বিষয়শ্রেণী:বাঙালি মুসলিম
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ সুপ্রীম কোর্টের বিচারপতি
সালমা মাসুদ চৌধুরী

**সালমা মাসুদ চৌধুরী** (জন্ম ১৩ ডিসেম্বর, ১৯৫৭) বাংলাদেশ সুপ্রিম কোর্টের হাইকোর্ট বিভাগের সাবেক বিচারপতি। সালমা মাসুদ বাংলাদেশের দ্বিতীয় নারী বিচারপতি ছিলেন। ২০১৯ সালে তার বিরুদ্ধে ন্যাশনাল ব্যাংকের ঋণ সংক্রান্ত এক রিট মামলায় অবৈধভাবে ডিক্রি জারির মাধ্যমে তিনি রায় পাল্টে দেন বলে অভিযোগ উঠার পর প্রধান বিচারপতি সৈয়দ মাহমুদ হোসেন বিচারপতি সালমা মাসুদ চৌধুরী সহ আরো তিনজন বিচারপতিকে ৩ বছর বিচারকার্যে অংশ নেয়া থেকে বিরত রাখার সিদ্ধান্ত দেন। ২০২৪ সালের ১৯ নভেম্বর তিনি পদত্যাগ করেন।

## তথ্যসূত্র

## বহিঃসংযোগ
* Judges' List: High Court Division   নাম এবং সংক্ষিপ্ত জীবনী 

বিষয়শ্রেণী:১৯৫৭-এ জন্ম
বিষয়শ্রেণী:বাংলাদেশী মুসলিম
বিষয়শ্রেণী:বাংলাদেশী নারী বিচারপতি
বিষয়শ্রেণী:বাঙালি মুসলিম
বিষয়শ্রেণী:জীবিত ব্যক্তি
বিষয়শ্রেণী:সিলেট জেলার ব্যক্তি
বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:মৌলভীবাজার জেলার ব্যক্তি
কৃষ্ণা দেবনাথ

**কৃষ্ণা দেবনাথ** (জন্ম: ১০ অক্টোবর ১৯৫৫) হলেন বাংলাদেশ সুপ্রীম কোর্টের আপিল বিভাগের একজন অবসরপ্রাপ্ত বিচারপতি। তিনি বাংলাদেশের প্রথম হিন্দু নারী বিচারক। এছাড়াও, তিনি বাংলাদেশের আপিল বিভাগের প্রথম হিন্দু নারী বিচারপতি।

## প্রাথমিক জীবন এবং শিক্ষা
কৃষ্ণা দেবনাথ ১৯৫৫ সালে ১০ অক্টোবর জন্মগ্রহণ করেন। তাঁর বাবা দিনেশ চন্দ্র দেবনাথ একজন বিচারক ও রাজশাহী বিশ্ববিদ্যালয়ের আইন বিভাগের অধ্যাপক ছিলেন, এবং তাঁর মায়ের নাম বেণু দেবনাথ। তিনি রাজশাহী বিশ্ববিদ্যালয় থেকে এলএলবি ও এলএলএম ডিগ্রি অর্জন করেন। 

## কর্মজীবন
কৃষ্ণা দেবনাথ ১৯৮১ সালের ৮ ডিসেম্বর বিচার বিভাগে মুনসেফ হিসেবে কর্মজীবন শুরু করেন। ১৯৯৮ সালের ১ নভেম্বর পদোন্নতি পেয়ে তিনি জেলা ও দায়রা জজ হন। ২০১০ সালে ১৭ এপ্রিল তাঁকে অতিরিক্ত বিচারপতি হিসেবে নিয়োগ দেওয়া হয়। দুই বছর পর, ১৭ এপ্রিল ২০১২ সালে তিনি উচ্চ আদালত বিভাগের স্থায়ী বিচারপতি হিসেবে নিয়োগপ্রাপ্ত হন।

তিনি ২০২২ সালে ৯ জানুয়ারি বাংলাদেশ সুপ্রিম কোর্টের আপিল বিভাগে বিচারপতি হিসেবে নিয়োগপ্রাপ্ত হন। ৪১ বছরের বিচারিক কর্মজীবন সম্পন্ন করে তিনি ২০২২ সালের ৯ অক্টোবর অবসর গ্রহণ করেন।

## তথ্যসূত্র

## বহিঃসংযোগ
* Judges' List: High Court Division  Name and Short Biography

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী নারী বিচারপতি
বিষয়শ্রেণী:বাংলাদেশ সুপ্রীম কোর্টের বিচারপতি
বিষয়শ্রেণী:বাংলাদেশী বিচারক
বিষয়শ্রেণী:বাংলাদেশী আইনজীবী
বিষয়শ্রেণী:২১শ শতাব্দীর বাংলাদেশী বিচারক
কাশেফা হোসেন

**কাশেফা হোসেন** (জন্ম: ১ জুলাই, ১৯৫৮) বাংলাদেশ সুপ্রীম কোর্টের আপিল বিভাগের একজন অবসরপ্রাপ্ত বিচারপতি। বাংলাদেশের হাইকোর্ট বিভাগের একজন নারী বিচারক ছিলেন। তিনি বাংলাদেশের হাইকোর্ট বিভাগে নিয়োগপ্রাপ্ত নারী বিচারকদের মধ্যে সপ্তম।

## তথ্যসূত্র

## বহিঃসংযোগ

* Judges' List: High Court Division    নাম এবং সংক্ষিপ্ত জীবনী 

বিষয়শ্রেণী:১৯৫৮-এ জন্ম
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী মুসলিম
বিষয়শ্রেণী:বাংলাদেশী নারী বিচারপতি
বিষয়শ্রেণী:বাঙালি মুসলিম
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
এলিনা বেগম

**এলিনা বেগম** একজন বাংলাদেশী ব্যাডমিন্টন খেলোয়াড়।

## খেলোয়াড়ী জীবন
এলিনা বেগম ১৯৯০ সালে প্রথম জাতীয় শিরোপা জয় লাভ করেন। ২০০১ সাল পর্যন্ত আরো ১৪টি শিরোপা লাভ করেন। তিনি মহিলা এককে ৯ বার, দ্বৈতে ৬ বার এবং মিশ্রে একবার শিরোপা পান। তিনি ২০০১ সালে বাংলাদেশ ক্রীড়া লেখক এসোসিয়েশন পুরস্কার লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী ব্যাডমিন্টন খেলোয়াড়
এলিনা সুলতানা

*এলিনা সুলতান*' (জন্ম ৩ ডিসেম্বর ১৯৮৪, খুলনা) একজন বাংলাদেশী ব্যাডমিন্টন খেলোয়াড়।

## ব্যক্তিগত জীবন
সুলতানা আরেক ব্যাডমিন্টন খেলোয়াড এনায়েতুল্লাহ খানকে বিয়ে করেন। তাদের ২০১৩ সালে আরশী নামে একটি মেয়ের জন্ম হয়। তিনি ইডেন মহিলা কলেজে প্রথম বিভাগে ফাইনান্স ও ব্যাংকিং-এ স্নাতকোত্তর করেন।

## তথ্যসূত্র

## বহিঃসংযোগ
* bwfbadminton.com-এ এলিনা সুলতানা 

বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী ব্যাডমিন্টন খেলোয়াড়
বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী
বিষয়শ্রেণী:ইডেন মহিলা কলেজের প্রাক্তন শিক্ষার্থী
বিষয়শ্রেণী:খুলনার ক্রীড়াবিদ
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
নাজিয়া আক্তার যুথী

**নাজিয়া আক্তার যুথী** একজন বাংলাদেশী ব্যাডমিন্টন খেলোয়াড়।

## খেলোয়াড়ী জীবন
নাজিয়া আক্তার যুথী ১৯৮৬ প্রথম জাতীয় শিরোপা লাভ করেন, তিনি মহিলা একক ও মিশ্রে জয় লাভ করেন। ১৯৯৬ সাল পর্যন্ত আরো ৬টি শিরোপা লাভ করেন, যার মধ্যে এককে একবার, দ্বৈতে তিনবার ও মিশ্রে চারটি শিরোপা।

তিনি ২০১২ সালে জাতীয় ক্রীড়া পুরস্কার লাভ করেন।
## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী ব্যাডমিন্টন খেলোয়াড়
বিষয়শ্রেণী:জাতীয় ক্রীড়া পুরস্কার বিজয়ী
জাতীয় অর্থনৈতিক পরিষদের নির্বাহী কমিটি

**জাতীয় অর্থনৈতিক পরিষদের নির্বাহী কমিটি** বা **একনেক** হল গণপ্রজাতন্ত্রী বাংলাদেশ সরকারের মন্ত্রিপরিষদ বিভাগের অধীন একটি নির্বাহী কমিটি যা জাতীয় গুরুত্বপূর্ণ উন্নয়ন প্রকল্পের যাচাই, বিনিয়োগ, অনুমোদন ও অগ্রগতি তথা দেশের অর্থনৈতিক অবস্থা ও অর্থনৈতিক কর্মকাণ্ড তত্ত্বাবধান ও নীতিমালা প্রণয়ন, পর্যালোচনা ও অনুমোদন প্রদান করে। একনেক -এর সভাগুলো সাধারণত পরিকল্পনা মন্ত্রণালয়ের, পরিকল্পনা বিভাগের অধীনে শেরে বাংলা নগরস্থ এনইসি সম্মেলন কক্ষে অনুষ্ঠিত হয়ে থাকে।

## ইতিহাস
১৯৭২ সালে গণপ্রজাতন্ত্রী বাংলাদেশ সরকারের মন্ত্রিসভাকে সাচিবিক সহায়তা প্রদানের উদ্দেশ্যে মন্ত্রিপরিষদ বিষয়ক মন্ত্রণালয়ের অধীনে একটি বিভাগ হিসাবে মন্ত্রিপরিষদ বিভাগ গঠন করা হয়। প্রাপ্ত তথ্য অনুসারে, ১৯৮২ সালে মন্ত্রী পরিষদ বিভাগের সিদ্ধান্তে জাতীয় অর্থনৈতিক পরিষদের নির্বাহী কমিটির গঠন কাঠামো ও কার্যাবলি নিরূপণ করা হয়। ১৯৮২ সালে অর্থ ও পরিকল্পনা মন্ত্রীকে আহ্বায়ক করে একনেক-এর কমিটি গঠিত হয়। কমিটিতে শিল্প ও বাণিজ্যমন্ত্রী, পূর্তমন্ত্রী এবং সংশ্লিষ্ট মন্ত্রণালয়ের মন্ত্রিগণও অন্তর্ভুক্ত ছিলেন।

১৯৯১ বাংলাদেশে গণতন্ত্র আবার পুনঃপ্রতিষ্ঠা লাভের পর নির্বাচিত সরকারের অর্থমন্ত্রী সেপ্টেম্বরে একনেক-এর সভাপতি হন। একই বছরের অক্টোবর মাস থেকে একনেক-এর সভাপতি হন সরকার প্রধান। ২০০০ সালের জানুয়ারিতে জারিকৃত সর্বশেষ প্রজ্ঞাপনে একনেকের সদস্য তালিকা থেকে পরিকল্পনা মন্ত্রী/ প্রতিমন্ত্রীকে বাদ দেওয়া হয়। একনেক-এর কার্যনির্বাহ সম্পর্কিত সর্বশেষ প্রজ্ঞাপনটি জারী করা হয় ১৫, জানুয়ারী, ২০১৪ ইং তারিখ।

## গঠন ও কার্যপরিধি

২০১৪ সালে সর্বশেষ প্রকাশিত বাংলাদেশ সরকারের গেজেট অনুসারে একনেকের কমিটির চেয়ারপারসন থাকবেন বাংলাদেশ সরকারের মাননীয় প্রধানমন্ত্রী। তার অনুপস্থিতিতে একনেকের সভায় বিকল্প চেয়ারম্যান থাকবেন অর্থমন্ত্রী। নিম্নে এই কমিটির সদস্যদের তালিকা উল্লেখ করা হল :

সহায়তাদানকরী কর্মকর্তাগণঃ 

১. মন্ত্রিপরিষদ সচিব

২. প্রধানমন্ত্রীর মুখ্য সচিব/সচিব, প্রধানমন্ত্রীর কার্যালয়

৩. সচিব, পরিকল্পনা বিভাগ

৪. সচিব, পরিসংখ্যান ও তথ্য ব্যবস্থাপনা বিভাগ

৫. সচিব, অর্থ বিভাগ

৬. সচিব, অর্থনৈতিক সম্পর্ক বিভাগ

৭. সচিব, বাস্তবায়ন পরিবীক্ষণ ও মূল্যায়ন বিভাগ

৮-১৩. পরিকল্পনা কমিশনের সদস্যগন

১৪. সচিব, সংশ্লিষ্ট মন্ত্রণালয়/বিভাগ

এ কমিটিতে "সচিব" বলতে সিনিয়য় সচিব ও ভারপ্রাপ্ত সচিবও অন্তর্ভুক্ত হবেন।

### কার্যপরিধি

১৬ই জানুয়ারি, ২০১৯ সালে গণপ্রজাতন্ত্রী বাংলাদেশ সরকার প্রকাশিত অতিরিক্ত গেজেট অনুসারে “জাতীয় অর্থনৈতিক পরিষদের নির্বাহী কমিটি (একনেক)”-এর কমিটির কার্যপরিধি নিরূপণ করা হয়।

১. সকল বিনিয়োগ প্রকল্পের প্রস্তাব (ডিপিপি) বিবেচনা ও অনুমোদন;

২. সরকারি খাতে ৫০ (পঞ্চাশ) কোটি টাকার ঊর্ধ্বে মোট বিনিয়োগ ব্যয় সংবলিত প্রকল্পসমূহে প্রকল্প মূল্যায়ন কমিটির (পিইসি) সভার সুপারিশ বিবেচনা ও অনুমোদন;

৩. উন্নয়ন প্রকল্পসমূহ বাস্তবায়নের অগ্রগতি পর্যালোচনা;

৪. বেসরকারি উদ্যোগ, যৌথ উদ্যোগ অথবা অংশগ্রহণমূলক বিনিয়োগ কোম্পানিসমুহের প্রস্তাব বিবেচনা।

৫. দেশের অর্থনৈতিক পরিস্থিতির পরিবীক্ষণ এবং সামগ্রিক অর্থনৈতিক কর্মকাণ্ড ও এর সঙ্গে সংশ্লিষ্ট নীতি-নির্ধারণী বিষয়গুলো পর্যালোচনা; এবং

৬. বৈদেশিক সহায়তার বার্ষিক লক্ষ্যমাত্রা বিবেচনা ও অনুমোদন এবং উক্ত লক্ষ্যমাত্রা অর্জনের অগ্রগতি পর্যালোচনা।

## তথ্যসূত্র

বিষয়শ্রেণী:বাংলাদেশ সরকার
বিষয়শ্রেণী:বাংলাদেশ সরকারের নীতিমালা
বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
মালেকা বেগম

**মালেকা বেগম** (জন্ম ১৯৪৪) একজন বাংলাদেশী শিক্ষাবিদ। তিনি নারী আন্দোলনের একজন প্রখ্যাত নেত্রী।

## প্রাথমিক জীবন
বেগম ১৯৪৪ সালে জন্মগ্রহণ করেন।

## শিক্ষা জীবন
মালেকা বেগম ঢাকা বিশ্ববিদ্যালয় থেকে বাংলায় ১৯৬৫ সালে বিএ এবং ১৯৬৬ সালে এমএ পাশ করেন।

## শিক্ষকতা
বেগম সেন্ট্রাল উইমেন্স ইউনিভার্সিটিতে অধ্যাপনা করেন  এবং ঢাকা বিশ্ববিদ্যালয়ের উইমেন এ্যান্ড জেন্ডার স্ট্যাডিজে খন্ডকালীন শিক্ষকতা করেন।

## পুরস্কার
তিনি বাংলা সন ১৪১৮-এ তে অনন্যা সাহিত্য পুরস্কারে পুরস্কৃত হন।

## রচনাসমূহ
মালেকা বেগম ৩০টির বেশি বই লিখেছেন। কিছু বইয়ের নাম নিচে দেয়া হলোঃ
* ইলা মিত্র
* নারী আন্দোলনের পাঁচ দশক
* মুক্তিযুদ্ধে নারী
* রমণীয় নয়
* বাংলার নারী আন্দোলন
* শুভ্র সমুজ্জ্বল
* সংরক্ষিত মহিলা আসন সরাসরি নির্বাচন
* সূর্যসেনের স্ত্রী পুষ্পকুন্তলা ও চট্টগ্রামের বিপ্লবী নারীদের কথা
* বিপন্ন নারী
* যৌতুকের সংস্কৃতি

## কর্মকাণ্ড
মালেকা বেগম বাংলাদেশ মহিলা পরিষদের প্রতিষ্ঠাতা সম্পাদক ছিলেন।

## তথ্যসূত্র

বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাংলাদেশী নারী শিক্ষায়তনিক ব্যক্তি
বিষয়শ্রেণী:বাঙালি লেখক
দীঘা গেট

থাম্ব|১১৬বি জাতীয় সড়কের উপর দীঘা গেট
থাম্ব|রাতের আলোয় দীঘা গেট
**দীঘা গেট** হচ্ছে জাতীয় সড়ক ১১৬বি এর উপর নির্মিত একটি তোরণ বা প্রবেশ দ্বার। এটি নির্মিত হয়েছে পূর্ব মেদিনীপুর জেলার সৈকত শহর দীঘার কাছেই ঘেরসাই মৌজায়। তোরণটি নির্মাণ করেছে  দীঘা শঙ্করপুর উন্নয়ন পর্ষদ। বাংলার গোয়া হিসাবে পরিচিত দীঘা শহরে ঢোকার মুখে তৈরি হয়েছে এই  বিশাল তোরণদ্বার যা ‘‘গেটওয়ে অফ দিঘা’’ হিসাবে পরিচিতি পেয়েছে। 

দীঘা গেটের নির্মাণ শেষ হয় ২০১৪ সালের শেষের দিকে।   গেটটি উদ্বোধন করেন পশ্চিমবঙ্গের মুখ্যমন্ত্রী মমতা বন্দ্যোপাধায় ২৫ নভেম্বর ২০১৪ এ।

## অবস্থান
কলকাতা থেকে মেচেদা হয়ে দীঘা যাওয়ার রাস্তায় অলঙ্কারপুরের পরে ঘেরসাই মৌজায় তোরণ তৈরি হয়েছে। দীঘা গেটের অবস্থান হল- ২১°৩৮'৯" উত্তর ও   ৮৭°৩১'৩৩" পূর্ব   
## বৈশিষ্ট্য
দীঘা গেট ইস্পাত ও কংক্রিট দিয়ে বানানো হয়েছে। এই গেটের তিনটি অংশ। প্রধান অংশ মাঝে আর এই প্রধান অংশের সামনে পিছনে একই রকম দুটি ছোট গেট রয়েছে। প্রধান গেট বা প্রবেশ দ্বারটি নৌকার আকৃতিতে তৈরি করা হয়েছে। যা এখান কার মৎসজীবি মানুষের দ্বারা চালিত মাছ ধরা নৌকার অনুপ্রেনা থেকে এসেছে। এই প্রবেশ দ্বারটি নীল-সাদা রংয়ে রাঙিয়ে তোলা হয়েছে।

## নির্মাণ ব্যয়
প্রবেশ দ্বার বা গেট নির্মাণের জন্য প্রথমে খরচ ধরা হয়েছিল ৪ কোটি টাকার কিছু বেশি। কিন্তু পরে নানা কারণে প্রবেশ  দ্বার নির্মাণের খরচ বৃদ্ধি পায়। শেষে এই গেটের নির্মাণ শেষ করতে খরচ হয় মোট ।

## তথ্যসূত্র

## বহিঃসংযোগ
* 

বিষয়শ্রেণী:দীঘা
বিষয়শ্রেণী:পশ্চিমবঙ্গের তোরণ
বিষয়শ্রেণী:পশ্চিমবঙ্গের দর্শনীয় স্থান
স্কিপ মার্লে

** স্কিপ মার্লে** (জন্ম জুন ৪, ১৯৯৬) একজন জামাইকান গায়ক-গীতিকার। তিনি কাডেলা মার্লের সন্তান, এবং  জামাইকান কিংবদন্তি গায়ক বব মার্লের নাতি। 
## জীবন এবং সঙ্গীত জীবন
মার্লের জন্ম ক্যারাবিয়ান উপদ্বীপের রাষ্ট্র,  জামাইকার রাজধানী কিংস্টন শহরে। তার পিতা-মাতা হলেন ক্যাডেলা মার্লে এবং ডেভিড মিন্টো। তিনি যুক্তরাষ্ট্রের ফ্লোরিডা রাজ্যের মিয়ামি শহরে বেড়ে ওঠেন। বেড়ে উঠাকালীন, তিনি নিজ থেকেই পিয়ানো, ড্রামস, গিটার, এবং বাস বাজানো রপ্ত করে নেন। 

২০১৫ সালে, তিনি তার প্রথম একক, "ক্রাই টু মি" প্রকাশ করেন, এবং পরে রেকর্ড লেবেল টাফ গং এর অধীনে "লাইফ" নামে দ্বিতীয় একক প্রকাশ করেন। তিনি পরে "ব্লু মাউন্টেন মিউজিকের" সাথে চুক্তিবদ্ধ হন এবং তার দুই চাচা ডেমিয়ান ও স্টিফেন মার্লের সাথে "ক্যাচ আ ফায়ার ট্যুর" নামক সফরে অংশগ্রহণ করেন। ২০১৬ সালের প্রথম দিকে, তাকে বিশ্বব্যাপী পোশাক বিপননকারী মার্কিন প্রতিষ্ঠান গ্যাপের ১৯৮৯ ডেনিম নামক পন্যের প্রচারাভিযানে দেখা যায়। 

২০১৭ সালের প্রথম ভাগে, মার্লে আইল্যান্ড রেকর্ডস এর সাথে চুক্তিবদ্ধ হন। ২০১৭ সালের ফেব্রুয়ারিতে, মার্লে আইল্যান্ড রেকর্ডসের অধীনে তার প্রথম আত্মপ্রকাশকারী একক "লায়ন্স" প্রকাশ করেন, যেটির সঙ্গীতায়োজন করেছিলেন সুইডিস গায়ক ইলয়া সালমানজাদেহ্। "লায়ন্স" এককটি পরে জনপ্রিয় পানীয় পেপসির সংক্ষিপ্ত চলচ্চিত্র বিজ্ঞাপন লিভ ফর নাও এ ব্যবহার করা হয়।  তিনি মার্কিন গায়িকা ক্যাটি পেরির ২০১৭ সালের একক, "চেইন্ড টু দ্য রিদম" গানে গায়ক হিসেবে কণ্ঠ দেন, তার সাথে তিনি গানটির সহ-গীতিকারও ছিলেন। গানটি তারা দুজন ২০১৭ সালের ১২ই ফেব্রুয়ারি অনুষ্ঠিত হয়ে যাওয়া ৫৯তম গ্রামি পুরস্কার অনুষ্ঠানে, ২২শে ফেব্রুয়ারিতে ২০১৭ ব্রিট পুরস্কারে এবং ৫ই মার্চে তারা ২০১৭ আইহার্ট মিউজিক ভিডিও পুরস্কার অনুষ্ঠানেও গানটি পরিবেশন করেছেন।  ২০১৭ সালের ২৮শে এপ্রিল, মার্লে তার আরেকটি একক "কাম ডাউন" প্রকাশ করেন। 

## ডিস্কোগ্রাফী
### একক সমূহ
#### মূল গায়ক হিসেবে

#### সাহায্যকারী গায়ক হিসেবে
* ক্যাটি পেরি - "চেইন্ড টু দ্য র‍্যিদাম" 

## পাদটীকা

## তথ্যসূত্র

## বহিঃসংযোগ
* 
* 



বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আইল্যান্ড রেকর্ডসের শিল্পী
বিষয়শ্রেণী:ইংরেজ-ইহুদি বংশোদ্ভূত
বিষয়শ্রেণী:ইংরেজ বংশোদ্ভূত জামাইকান
বিষয়শ্রেণী:কিংস্টন, জামাইকার সঙ্গীতজ্ঞ
বিষয়শ্রেণী:জ্যামাইকান সঙ্গীতশিল্পী
বিষয়শ্রেণী:জ্যামাইকান গীতরচয়িতা
পীচ ঢালা পথ

**পীচ ঢালা পথ** এহতেশাম পরিচালিত ১৯৭০ সালের বাংলাদেশী রোম্যান্টিক-নাট্যধর্মী চলচ্চিত্র। ছবিটির কাহিনী, চিত্রনাট্য এবং সংলাপ লিখেছেন আহমদ জামান চৌধুরী। এতে প্রধান চরিত্রে অভিনয় করেছেন ববিতা ও রাজ্জাক। অন্যান্য পার্শ্ব চরিত্রে আছেন আনিস, জলিল, মিঠু, খান জয়নুল, মায়া হাজারিকা প্রমুখ।

## কুশীলব

* ববিতা
* রাজ্জাক
* আনিস
* জলিল
* আজমল হুদা মিঠু
* খান জয়নুল
* নারায়ণ চক্রবর্তী
* জলিল আফগানী
* তেজেন চক্রবর্তী
* সুলতানা
* মায়া হাজারিকা
* বেবি রিতা
* রহিমা
* তোতা মিয়া
* আসলাম
* কবীর
* সমীর

## সঙ্গীত
চলচ্চিত্রের সঙ্গীত পরিচালনা করেছেন রবীন ঘোষ। আবহ সঙ্গীত পরিচালনা করেছেন করিম সাহাবউদ্দীন। গীত রচনা করেছেন মোহাম্মদ মনিরুজ্জামান, আহমদ জামান চৌধুরী এবং গাজী মাজহারুল আনোয়ার। গানে কণ্ঠ দিয়েছেন ওস্তাদ ফজলুল হক, সাবিনা ইয়াসমিন, শাহনাজ বেগম, আব্দুল জব্বার, খুরশিদ আলম, লাভলি ইয়াসমিন ও মিলি জেসমিন।

### গানের তালিকা

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৭০-এর চলচ্চিত্র
বিষয়শ্রেণী:১৯৭০-এর দশকের প্রণয়ধর্মী নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:এহতেশাম পরিচালিত চলচ্চিত্র
বিষয়শ্রেণী:মুস্তাফিজ প্রযোজিত চলচ্চিত্র
বিষয়শ্রেণী:রবীন ঘোষ সুরারোপিত চলচ্চিত্র
বিষয়শ্রেণী:আহমদ জামান চৌধুরীর চিত্রনাট্য
মারিলিন ম্যানসন

ডান|থাম্ব
 **ব্রায়ান হগ ওয়ার্নার **(জন্ম ৫ জানুয়ারি, ১৯৬৯), পেশাগতভাবে **মারিলিন ম্যানসন **নামে পরিচিত, তিনি একজন আমেরিকান গায়ক, গীতিকার, সংগীতজ্ঞ, সুরকার, অভিনেতা, চিত্রকর, লেখক এবং প্রাক্তন সংগীত সাংবাদিক। তিনি তার বিতর্কিত মঞ্চ ব্যক্তিত্ব ও মারিলিন ম্যানসন ব্যান্ডের মুখ্য গায়কের প্রতিমূর্তি হিসেবে পরিচিত, যার তিনি গিটারবাদক ডেইজি বার্কোইটজের সঙ্গে সহ-প্রতিষ্ঠাতা এবং তিনিই একমাত্র ধারাবাহিকভাবে থাকা সদস্য। তার মঞ্চের নাম হয়েছিল যুগ্মভাবে ও পাশাপাশি থাকা দু-জন আমেরিকান পপ সাংস্কৃতিক আইকন: অভিনেত্রী মারিলিন মনরো এবং ধর্মীয় নেতা চার্লস ম্যানসন দ্বারা।

১৯৯০ নাগাদ তার ব্যান্ডের মুক্তিপ্রাপ্ত রেকর্ডগুলোর জন্যেই তিনি অতি পরিচিত হন, বহুল প্রচলিত *অ্যান্টিক্রাইস্ট সুপারস্টার* ও *মেকানিক্যাল* *অ্যানিম্যালস*, যেগুলো, তার জনমোহিনী প্রতিরূপের সঙ্গে, তিনি মূলস্রোতের মাধ্যমে এক বিতর্কিত ব্যক্তি হিসেবে প্রচার পান এবং যুবজনের মধ্যে একটা নেতিবাচক প্রভাব পড়ে। শুধুমাত্র আমেরিকাতেই, ব্যান্ডের অ্যালবামগুলো পেয়েছে তিনটে প্লাটিনাম, তিনটে সোনা এবং প্রথম দশের মধ্যে মুক্তিপ্রাপ্ত আটটা অ্যালবাম, তার মধ্যে দুটো সর্বোত্তম। ম্যানসন হিট প্যারাডার দ্বারা ১০০ হেভি মেটাল ভোকালিস্টের মধ্যে ৪৪ নম্বর স্থান দখল করেন, এবং চারটে গ্র্যামি পুরস্কারের জন্যে মনোনীত হন।

ম্যানসন তার চলচ্চিত্র যাত্রা শুরু করেন ১৯৯৭ খ্রিষ্টাব্দে ডেভিড লিঞ্চের David Lynch 'লস্ট হাইওয়ে' ছবিতে অভিনয় দিয়ে। তার আগে পর্যন্ত তিনি ছোটোখাটো চরিত্র ও প্রতিমূর্তির অভিনয় করেন। ১৯৯৯ খ্রিষ্টাব্দের কলাম্বিয়ান ধ্বংসলীলার সম্ভাব্য প্রেষণা ও তার সংগীতে কোনো কারণে অভিযোগের উপাদান সম্বন্ধে মাইকেল মুরের Michael Moore রাজনৈতিক প্রামাণ্য 'বোওলিং ফর কলাম্বাইন' ছবিতে ম্যানসন সাক্ষাৎকার দেন। ২০০২ খ্রিষ্টাব্দের ১৩-১৪ সেপ্টেম্বর লস অ্যাঞ্জেলেসের কন্টেম্পোরারি এগজিবিশন সেন্টারে তার প্রথম চিত্রকলা প্রদর্শনী 'দ্য গোল্ডেন এজ অফ গ্রোটেস্ক' অনুষ্ঠিত হয়। অস্ট্রিয়ার রাজধানী ভিয়েনায় কুন্সথাল্লে প্রদর্শশালার শোকেসে ২০১০ খ্রিষ্টাব্দে তিনি ২০টা ছবির 'জেনেলজিস অফ পেইন' এক চিত্রমালার উদ্ঘাটন করেন। শিল্পী এটা ডেভিড লিঞ্চের সঙ্গ যৌথ উদ্যোগে চালান।

## তথ্যসূত্র

বিষয়শ্রেণী:১৯৬৯-এ জন্ম
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন লেখক
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন লেখক
বিষয়শ্রেণী:মার্কিন হেভি মেটাল গিটারবাদক
বিষয়শ্রেণী:মার্কিন হেভি মেটাল গায়ক
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:জীবিত ব্যক্তি
বিষয়শ্রেণী:ফ্লোরিডার গীতরচয়িতা
বিষয়শ্রেণী:মার্কিন পুরুষ গিটারবাদক
বিষয়শ্রেণী:মার্কিন আত্মজীবনীকার
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর মার্কিন চিত্রশিল্পী
বিষয়শ্রেণী:মার্কিন শিল্পজাত সঙ্গীতজ্ঞ
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২০শ শতাব্দীর মার্কিন অ-কল্পকাহিনী লেখক
বিষয়শ্রেণী:২১শ শতাব্দীর মার্কিন অ-কল্পকাহিনী লেখক
বিষয়শ্রেণী:অ্যালবাম প্রচ্ছদ ও কনসার্ট পোস্টার শিল্পী
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:পোলীয় বংশোদ্ভূত মার্কিন ব্যক্তি
বিষয়শ্রেণী:মার্কিন যুক্তরাষ্ট্রের বিতর্ক
বিষয়শ্রেণী:ওহাইওর অভিনেতা
বিষয়শ্রেণী:মার্কিন রক গীতিকার
বিষয়শ্রেণী:মার্কিন পুরুষ অ-কল্পকাহিনী লেখক
বিষয়শ্রেণী:২০শ শতাব্দীর মার্কিন গায়ক
বিষয়শ্রেণী:২০শ শতাব্দীর মার্কিন সঙ্গীতশিল্পী
বিষয়শ্রেণী:২১শ শতাব্দীর মার্কিন গায়ক
বিষয়শ্রেণী:২১শ শতাব্দীর মার্কিন চিত্রশিল্পী
বিষয়শ্রেণী:২১শ শতাব্দীর মার্কিন পুরুষ লেখক
ডিম পাহাড়

**ডিম পাহাড়** বাংলাদেশের বান্দরবান জেলায় অবস্থিত একটি পাহাড়। পাহাড়টি আলীকদম এবং থানচি উপজেলার ঠিক মাঝখানে অবস্থিত। এই পাহাড় দিয়েই দুই থানার সীমানা নির্ধারিত হয়েছে। এই পাহাড়ের মধ্যে দিয়ে সমুদ্র সমতল থেকে আড়াই হাজার ফুট উঁচুতে নির্মাণ করা হয়েছে বাংলাদেশের সবচেয়ে উঁচু সড়কপথ। আড়াই হাজার ফুট উঁচু এ পাহাড় চূড়ার আকৃতি দেখতে ডিমের মতো হওয়ায় স্থানীয়রা একে 'ডিম পাহাড়' নাম দিয়েছে।

## বর্ণনা
ডিম পাহাড় ছিলো দুর্গম। বাংলাদেশ সেনাবাহিনীর প্রকৌশল বিভাগ টানা এক যুগ সময় নিয়ে ডিম পাহাড়ে সড়ক নির্মাণ করেছে। প্রায় ৩৫ কিলোমিটার দীর্ঘ এ সড়কটি নির্মাণে খরচ হয়েছে ১২০ কোটি টাকা। প্রথমে সড়ক ও জনপথ বিভাগ সড়কটির নির্মাণকাজ শুরু করলেও পরে এটি সেনাবাহিনীর প্রকৌশল বিভাগ ১৬ ইসিবি ও ১৭ ইসিবি কাজ সম্পন্ন করে। আলিকদম-থানচি আঞ্চলিক সড়ক বাংলাদেশের সবথেকে উঁচু রাস্তা। আলীকদম থেকে এই রাস্তা উপরের দিকে উঠতে শুরু করে ডিম পাহাড়ে রাস্তার উচ্চতা ২৫০০ ফুট।

## তথ্যসূত্র

## বহিঃসংযোগ

বিষয়শ্রেণী:বাংলাদেশের পর্বত
বিষয়শ্রেণী:বান্দরবান জেলার দর্শনীয় স্থান
বিষয়শ্রেণী:বান্দরবান জেলা
ক খ গ ঘ ঙ

**ক খ গ ঘ ঙ** নারায়ণ ঘোষ মিতা পরিচালিত ১৯৭০ সালের বাংলাদেশী পারিবারিক-নাট্যধর্মী চলচ্চিত্র। ছবিটির কাহিনী লিখেছেন কাজি আজিজ, এটিএম শামসুজ্জামান, বেবী ইসলাম ও সৈয়দ শামসুল হক, চিত্রনাট্য লিখেছেন বেবী ইসলাম এবং সংলাপ লিখেছেন সৈয়দ শামসুল হক। ছবিটি প্রযোজনা করেন রাজ্জাক, কবরী, বেবী ইসলাম এবং নারায়ণ ঘোষ মিতা। এতে প্রধান দুই চরিত্রে অভিনয় করেন রাজ্জাক এবং কবরী। এছাড়া অন্যান্য পার্শ্ব চরিত্রে অভিনয় করেছেন আনোয়ার হোসেন, রাজু আহমেদ, হাসমত, তন্দ্রা ইসলাম, নাজনীন এবং আব্দুল আলী লালু।

## কুশীলব
* রাজ্জাক - মন্টু
* কবরী - সালেহা
* আনোয়ার হোসেন - বড় দুলাভাই, ডাক্তার
* রাজু আহমেদ - ছোট দুলাভাই, অ্যাডভোকেট।
* হাসমত - কেবলা
* তন্দ্রা ইসলাম - বড় বউ
* নাজনীন - ছোট বউ
* রহিমা - সালেহার মা
* আলতাফ মাহমুদ - গায়ক
* নারায়ণ ঘোষ মিতা - রোগী, যার কাছে টাকা নেই।
* আব্দুল আলী লালু

## নির্মাণ
ছবির শুটিং হয় চিত্রগ্রাহক বেবী বেবী ইসলামের নিজ এলাকা চুয়াডাঙ্গায়। ১৯৬৯ সালে চুয়াডাঙ্গার 'সেতাব মঞ্জিল’ নামের বাড়িতে টানা ২০ দিন শুটিং হয়েছিল। 'সেতাব মঞ্জিল' নামের ওই বাড়িটি বেবী ইসলামের নানাবাড়ি। বেবী ইসলামের মামা মোরশেদ আহমেদ ওরফে তোফা মিয়া ছিলেন এই সিনেমার সহকারী চিত্রগ্রাহক। শুটিংয়ের জন্য ওই বাড়িতেই উঠেছিলেন নায়িকা কবরী। অবস্থান করেছিলেন প্রায় এক মাস।

চুয়াডাঙ্গার জয়রামপুর রেলওয়ে স্টেশন, সাতগাড়ি গ্রামের তালপুকুরসহ বিভিন্ন স্থানে শুটিং হয়। অধিকাংশ দৃশ্যই ধারণ করা হয় সেতাব মঞ্জিলে। এই বাড়ির সামনে ৪০০ ফুট দীর্ঘ রাস্তাটিই 'কবরী রোড' নাম পেয়ে যায় মানুষের মুখে মুখে। ৪৭ বছর পর মানুষের মুখে মুখে আসা কবরী রোডকে ২০১৭ সালের ফেব্রুয়ারি মাসে প্রশাসনিক স্বীকৃতি দেয় চুয়াডাঙ্গা পৌরসভা। সেতাব মঞ্জিল নামের ওই বাড়িটিও 'কবরী মেস' নামে পরিচিত।

৪৭ বছর পর মানুষের মুখে মুখে আসা কবরী রোডকে ২০১৭ সালের ফেব্রুয়ারি মাসে প্রশাসনিক স্বীকৃতি দেয় চুয়াডাঙ্গা পৌরসভা। সেতাব মঞ্জিল নামের ওই বাড়িটিও 'কবরী মেস' নামে পরিচিত।

## সঙ্গীত
চলচ্চিত্রের সঙ্গীত পরিচালনা করেছেন আলতাফ মাহমুদ। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন ফেরদৌসী রহমান, সাবিনা ইয়াসমিন, আব্দুল জব্বার, মোহাম্মদ আলী সিদ্দিকী এবং আলতাফ মাহমুদ।

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৭০-এর চলচ্চিত্র
বিষয়শ্রেণী:১৯৭০-এর দশকের নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী সাদাকালো চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:নারায়ণ ঘোষ মিতা পরিচালিত চলচ্চিত্র
বিষয়শ্রেণী:আলতাফ মাহমুদ সুরারোপিত চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার পাকিস্তানি চলচ্চিত্র
দীপ নেভে নাই

**দীপ নেভে নাই** নারায়ণ ঘোষ মিতা পরিচালিত ১৯৭০ সালের বাংলাদেশী প্রণয়-নাট্যধর্মী চলচ্চিত্র। এর চিত্রনাট্য লিখেছেন বেবী ইসলাম এবং সংলাপ লিখেছেন ইসমাইল মোহাম্মদ। এতে প্রধান দুই চরিত্রে অভিনয় করেন রাজ্জাক ও কবরী। এছাড়া অন্যান্য পার্শ্ব চরিত্রে অভিনয় করেছেন আনোয়ার হোসেন, রোজী সামাদ, রাজু আহমেদ, হাসমত প্রমুখ।

## কুশীলব

## সঙ্গীত
দীপ নেভে নাই চলচ্চিত্রের সঙ্গীত পরিচালনা করেছেন সত্য সাহা। গীত রচনা করেছেন মোহাম্মদ মনিরুজ্জামান ও গাজী মাজহারুল আনোয়ার। গানে কণ্ঠ দিয়েছেন খন্দকার ফারুক আহমেদ, মাহমুদুন্নবী, আব্দুল জব্বার, মোহাম্মদ আলী সিদ্দিকী এবং সত্য সাহা।

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৭০-এর চলচ্চিত্র
বিষয়শ্রেণী:১৯৭০-এর দশকের রোম্যান্টিক নাট্য চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী সাদাকালো চলচ্চিত্র
বিষয়শ্রেণী:বাংলাদেশী রোম্যান্টিক নাট্য চলচ্চিত্র
বিষয়শ্রেণী:নারায়ণ ঘোষ মিতা পরিচালিত চলচ্চিত্র
বিষয়শ্রেণী:সত্য সাহা সুরারোপিত চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার পাকিস্তানি চলচ্চিত্র
স্বরলিপি (চলচ্চিত্র)

***স্বরলিপি*** নজরুল ইসলাম পরিচালিত ১৯৭০ সালের বাংলাদেশি প্রণয়ধর্মী চলচ্চিত্র। ছবিটির কাহিনী লিখেছেন নাজনীন আহমেদ এবং চিত্রনাট্য ও সংলাপ লিখেছেন আশীষ কুমার লোহ। নাজ প্রডাকশন্সের ব্যানারে ছবিটি প্রযোজনা করেছেন নজরুল ইসলাম এবং নাজনীন আহমেদ। এতে প্রধান চরিত্রে অভিনয় করেছেন ববিতা ও রাজ্জাক। এছাড়া অন্যান্য গুরুত্বপূর্ণ চরিত্রে অভিনয় করেছেন আনোয়ার হোসেন, সুলতানা, ফতেহ লোহানী, ইনাম আহমেদ, আশীষ কুমার লোহ প্রমুখ।

চলচ্চিত্রটি ১৯৭০ সালের ২৯ মে তৎকালীন পূর্ব পাকিস্তানে মুক্তি পায় এবং সুপারহিট হয়।

## কাহিনী সংক্ষেপ
চলচ্চিত্রটি একজন ধনীর ছেলেকে ঘিরে যিনি সাধারণত অফিসের কাজের পরিবর্তে সঙ্গীতে নিজের কেরিয়ার গড়ে তুলতে তার বাবাকে চ্যালেঞ্জ জানায়।

## কুশীলব
* ববিতা - মিতা
* রাজ্জাক - শফিক মাহমুদ
* আনোয়ার হোসেন - শহীদ হোসেন
* ফতেহ লোহানী - *মীর সাহেব*, শফিকের বাবা
* সিরাজুল ইসলাম - *আকবর*, শফিকের বাড়ির ভৃত্য
* ইনাম আহমেদ
* আশীষ কুমার লোহ - *বাদল*, শফিকের বন্ধু
* সুলতানা - *ডালিয়া*, মিতার বান্ধবী
* আনোয়ারা - *হেনা*, বাদলের স্ত্রী
* মিরানা জামান - শফিকের মা
* আহমেদ শরীফ - পুলিশ অফিসার
* খসরু
* ফ্যাটি মহসিন - ফ্যাটি মহসিন
* রানু
* শাহানা

## সঙ্গীত
চলচ্চিত্রের সঙ্গীত পরিচালনা করেছেন সুবল দাস। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, রুনা লায়লা, মাহমুদুন্নবী, ও আইরিন পারভীন। এই ছবির "গানেরই খাতায় স্বরলিপি লিখে" গানটি দিয়েই বাংলাদেশের চলচ্চিত্রে প্রথম নেপথ্য কণ্ঠশিল্পী হিসেবে অংশগ্রহণ করেন রুনা লায়লা। গানটি রেকর্ডকালীন সময়ে রুনা পাকিস্তানে বসবাস করতেন এবং গানটি লাহোরে রেকর্ড করা হয়।

### গানের তালিকা

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৭০-এর চলচ্চিত্র
বিষয়শ্রেণী:১৯৭০-এর দশকের প্রণয়ধর্মী চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:বাংলাদেশী সাদাকালো চলচ্চিত্র
বাকলাই ঝর্ণা

**বাকলাই জলপ্রপাত** বাংলাদেশের বান্দরবান জেলার থানচি উপজেলার নাইটিং মৌজার বাকলাই গ্রামে অবস্থিত একটি জলপ্রপাত। জলপ্রপাতটি প্রায় ৩৮০ ফুট উঁচু।

## বর্ণনা
কেওক্রাডং থেকে তাজিংডং এর পথে বাকলাই গ্রাম। গ্রামটি ট্রেকারদের সুপরিচিত আশ্রয়/ক্যাম্পিং স্পট হিসেবে সুপরিচিত। এখানে একটি সেনা ক্যাম্প আছে। বাকলাই পাড়া থেকে এক ঘণ্টা হাঁটা পথ পরে বাকলাই জলপ্রপাত অবস্থিত।

## আরও দেখুন
*বাংলাদেশের জলপ্রপাতসমূহের তালিকা।

## তথ্যসূত্র

## বহিঃসংযোগ

বিষয়শ্রেণী:বাংলাদেশের জলপ্রপাত
বিষয়শ্রেণী:বান্দরবান জেলার দর্শনীয় স্থান
বিষয়শ্রেণী:বান্দরবান জেলার ভূগোল
বিষয়শ্রেণী:থানচি উপজেলা
কার্জন গেট, বর্ধমান

**কার্জন গেট** হলো ভারতের পশ্চিমবঙ্গ রাজ্যের পূর্ব বর্ধমান জেলার বর্ধমান শহরের একটি বিখ্যাত দর্শনীয় স্থাপত্ব।

বিজয় চাঁদ রোড এবং গ্র্যান্ড ট্রাঙ্ক রোডের পার্শ্ববর্তী স্থানে অবস্থিত, এটি ১৯০২/১৯০৩ সালে মহারাজা বিজয়চাঁদ মহতাবের উদ্যোগে নির্মিত হয়েছিল। সাবেক রাজপ্রাসাদটি গেট থেকে ১ কিমি দূরে অবস্থিত।

লর্ড কার্জনের উদ্দেশ্যে, ১৯০৪ সালে তার বর্ধমানের ভ্রমণের মহিমা এবং গৌরব প্রচারে কার্জন গেট প্রতিষ্ঠা হয়।

গেটের আর্ক ৮ টি গোল আকৃতির কলাম দ্বারা সমর্থিত। তিনটি নারী মূর্তি, তলোয়ার, নৌকা এবং কুঠার কাঁধে হাতে হাতে, কৃষি ও বাণিজ্যের অগ্রগতিতে আর্কাইভের উপর। দরজার উপরের অংশে বিশ এক দৃষ্টান্ত রয়েছে। কাঠামোটি ইতালির রাজধানীর নির্মিত একটি গেটের  দ্বারা অনুপ্রাণিত হয়ে  নির্মিত হয়েছিল।

স্বাধীনতার পর, গেটটি বিজয় তোরণ নামে পরিচিত ছিল, তবে এটি এখনও কার্জন গেট হিসাবে জনপ্রিয়, বা বরং বাংলা উচ্চারণ - কার্জন গেট। ১৯৭৪ সাল থেকে, পশ্চিমবঙ্গ সরকারের জনসম্পদ বিভাগ দ্বারা গেটটি সংরক্ষণ করা হচ্ছে।

## তথ্যসূত্র

বিষয়শ্রেণী:পশ্চিমবঙ্গের দর্শনীয় স্থান
বিষয়শ্রেণী:পশ্চিমবঙ্গের তোরণ
বিষয়শ্রেণী:বর্ধমান
বিষয়শ্রেণী:ভারতের তোরণ